हरिभाऊ उपाध्याय नगर में असामाजिक तत्व सक्रिय
हरिभाऊउपाध्याय नगर विस्तार विकास समिति के पदाधिकारियों के साथ इलाके के लोगों ने एसपी को ज्ञापन देकर इलाके में असामाजिक तत्वों की गतिविधियों पर अंकुश लगाने की मांग की है।
समिति की ओर से इलाके में रात्रि गश्त बढ़ाने की जरूरत बताई है। लोगों की शिकायत है कि पुलिस निगरानी नहीं होने से क्षेत्र में चोरी, शराब खोरी और अन्य असामाजिक गतिविधियां बढ़ रही है। तीन दिन पहले पुष्पेंद्र सिंह और देवानंद के मकानों पर कुछ लोगों ने पथराव किया था। मामले की सूचना पुलिस को दी गई, लेकिन कोई कार्रवाई नहीं की गई। इलाके में स्थित पुलिस चौकी से पुलिस कर्मी नदारद रहते हैं। हरिभाऊ उपाध्याय नगर राधा विहार विकास समिति के सदस्यों ने भी एसपी को ज्ञापन देकर पुलिस गश्त बढ़ाने की मांग की है।
bho_Deva hin_Deva hin_Deva